Contingut

# Importació i exportació de dades en format de text

Si voleu intercanviar dades amb una base de dades que no té un enllaç ODBC i que no permet la importació i l'exportació a dBASE, podeu utilitzar un format de text comú.

## Importació de dades al LibreOffice

Per intercanviar dades en un format de text, utilitzeu el filtre d'importació/exportació del LibreOffice Calc.

1. Exporteu les dades desitjades de la base de dades font a un format de text. Es recomana el format de text CSV. Aquest format separa els camps de dades amb delimitadors com ara comes o punts i coma, i separa els registres inserint salts de línia.

2. Trieu Fitxer ▸ Obre i feu clic al fitxer per importar-lo.

3. Seleccioneu «Text CSV» al quadre combinat Tipus de fitxer. Feu clic a Obre.

4. Apareixerà el diàleg Importació de text. Decidiu quines dades voleu incloure del document de text.

Un cop les dades es trobin al full de càlcul del LibreOffice Calc, podeu editar-les segons calgui. Deseu les dades com una font de dades del LibreOffice:

- Deseu el full de càlcul actual del LibreOffice Calc en format dBASE a la carpeta d'una base de dades dBASE. Per fer-ho, trieu Fitxer ▸ Anomena i desa, seleccioneu Tipus de fitxer «dBASE» i la carpeta de la base de dades dBASE.

## Exportació en format de text CSV

Podeu exportar el full de càlcul del LibreOffice en un format de text que es pot llegir amb moltes altres aplicacions.

1. Trieu Fitxer ▸ Anomena i desa.

2. A Tipus de fitxer seleccioneu el filtre «Text CSV». Introduïu un nom de fitxer i feu clic a Desa.

3. Aquesta acció obre el diàleg Exporta fitxers de text, on podeu seleccionar el conjunt de caràcters i el delimitador de camp i de text. Feu clic a D'acord. Un avís us informa que només s'ha desat el full actiu.

Temes relacionats

Importació i exportació de dades amb el Base

Importació i exportació de fitxers dBASE