Contingut

# Consultes

Una «consulta» és una visualització especial d'una taula. Les consultes poden mostrar determinats registres o camps dels registres, i també els poden ordenar. Podeu aplicar una consulta a una sola taula o bé a diverses taules, si estan enllaçades per camps de dades comuns.

Per a accedir a aquesta ordre...

En una finestra de fitxer de base de dades feu clic a la icona Queries.

Utilitzeu les consultes per a cercar registres de les bases de dades segons uns criteris determinats. Totes les consultes creades per a una base de dades es mostren a l'entrada Consultes, que també rep el nom de «contenidor de consultes».

## Impressió de consultes

Per a imprimir una consulta o una taula:

1. Obriu un document de text (o bé un document de full de càlcul si preferiu les funcions d'impressió específiques per a aquest tipus de document).

2. Obriu el fitxer de la base de dades i feu clic a la icona Taules si voleu imprimir una taula, o bé a la icona Consultes si voleu imprimir una consulta.

3. Arrossegueu el nom de la taula o de la consulta en el document de text o el full de càlcul obert. S'obrirà el diàleg Insereix columnes de la base de dades.

4. Decidiu quines columnes, o camps de dades, voleu incloure. També podeu fer clic al botó Formatació automàtica i seleccionar un tipus de formatació corresponent. A continuació, tanqueu el diàleg.

   La consulta o la taula s'inserirà en el document.

5. Imprimiu el document triant Fitxer ▸ Imprimeix.

També podeu obrir la vista de la font de dades (Ctrl+Maj+F4), seleccionar-hi tota la base de dades (feu clic a l'extrem superior esquerre de la taula) i arrossegar la selecció a un document de text o un full de càlcul.

## Ordenació i filtratge de dades

Us permet ordenar i filtrar les dades en una taula de consultes.

## Disseny de la consulta

Amb el Disseny de la consulta podeu crear i editar una consulta o vista.

## Barra Disseny de la consulta

En crear o editar una consulta SQL, utilitzeu les icones de la barra Disseny de la consulta per controlar la presentació de les dades.

## Consulta entre diverses taules

El resultat de la consulta pot contenir dades de més d'una taula si les taules estan enllaçades mitjançant camps de dades adequats.

## Formula el criteri de la consulta

Us permet conèixer els operadors i les ordres que podeu utilitzar per a formular les condicions de filtratge per a una consulta.

## Executa funcions

Podeu realitzar càlculs amb les dades d'una taula i emmagatzemar-ne els resultats com a resultat d'una consulta.